**Ujula tänava pikendusena kavandatud liikluslahenduse võimalike alternatiivsete lahendusvariantide esitamine ja nende rakendamisega kaasnevate mõjude hindamine**

Tartu linn kutsub teid esitama pakkumust riigihankele uuringu "Ujula tänava pikendusena kavandatud liikluslahenduse võimalike alternatiivsete lahendusvariantide esitamine ja nende rakendamisega kaasnevate mõjude hindamine" teostamiseks.

1. Üldandmed ja riigihanke ese

1.1. Hankija on Tartu Linnavalitsus. Hanke läbiviija on Tartu Linnavalitsuse Ruumiloome

osakond, mis asub aadressil Küüni tn 5, 51003 Tartu.

1.2. Riigihanke eest vastutav isik: ………………………..

1.3. Riigihanke eesmärk: Tartu linna üldplaneering vaidlustati Tartu Halduskohtus piirkonna elanike ja seal elukondlikku kinnisvara omavate isikute poolt. Kaebajate nõue muuhulgas oli tühistada Tartu Linnavolikogu 07.10.2021. a otsuse nr 373 osas, millega nähti ette võimalus rajada Ujula tänava pikendusena uued sõidutee läbimurded Kvissentali asumisse ja Puiestee tänavale Aruküla tee 2/4/6 majade kõrvalt. Linnavalitsus tegi Tartu Halduskohtule taotluse kohtuasjas 3-21-2571 menetluse peatamiseks, hankes nimetatud töö tulemuste kohase analüüsi tulemustele tuginevate linna ettepanekute esitamiseni kohtule. Töö koostamise eesmärgiks on teostada  kohakeskne, Kaebajate poolt välja toodud, seni üldplaneeringus Ujula t kohta käsitlemata aspekte haarav analüüs ja vajaduse ilmnemisel välja töötada võimalikud alternatiivsed lahendused võrreldes seni üldplaneeringus kehtestatuga. Ananüüsis keskendutakse muuhulgas piirkonda kavandatud elanikele  vajalike teenustele ligipääsu võimalustele erinevate alternatiivide korral ning hinnatakse nende mõju linna üldiste strateegiliste eesmärkide saavutamisele (milline lahendus suunab milliseid liikumisvahendeid kasutama). Samuti hinnatakse alternatiivide asjakohaseid mõjusid, sh.  mõjusid elanike tervisele ja heaolule aga ka kavandatu mõju piirkonna puhkeväärtustele ja kaitsealal asuvatele looduskooslustele,  hinnatakse alternatiivide mõju olemasolevale taristule ning  erinevate lahenduste investeeringute maksumust. Töö käigus tutvustatakse analüüsi tulemusi ja analüüsi käigus kujundatava otsuse eelnõud Kaebajale. Kaebajalt oodatakse  omapoolne arvamuse esitamist linnale, mis kuulub lõplike alternatiiveide väljavalimisele enne kohtumenetluse võimalikku jätkamist.

1.4. Tartu linna üldplaneering asub Tartu linna kodulehel:

<https://www.tartu.ee/et/planeerimine-info#tartu-linna-uldplaneering-2040>+

1.5. Uuring (edaspidi töö) koosneb kolmest osast. Töös tuleb põhjalikult käsitleda ja analüüsida

kolme p 1.5.1, 1.5.2 ja 1.5.3 toodud valdkonda praegu kehtiva lahenduse ja esitatavate võimalike alternatiivlahenduste osas sh. lahendus, kus Ujula tn läbimurret ei kavandata (v.a. jalg- ja rattatee) ja piirkonna autoliiklus oleks suunatud Meruski tn ning Kvissetnali tee kaudu Puiestee tn ja Jõgeva maanteele ning lahendust, kus osa liiklust oleks lisaks suunatud ka Aruküla tee 14 ja 16 vaheliselt alalt Aruküla teele. Analüüsidel arvestada jõeäärse terviseraja kui jalakäigu liikluskoridoriga. Töövõtjal tuleb esitada töö erinevate osade lõimitud analüüsi põhjal terviksisendi variandid Ujula tänavaga seonduva  osas.

**1.5.1. Looduskeskkonnale avalduvate mõjude hindamine (ei ole käsitletav mõjude hindamisena  KeHJS tähenduses)**

Hindamise eesmärk on anda üldplaneeringus teostatud hindamisega võrreldes detailsem ja kohakesksem hinnang kehtiva ja pakutavate lahendusvariantide kohta järgnevate võimalike mõjude osas:

1.5.1.1. mõju rohevõrgustiku toimivusele sh. sidususele, mõju elurikkusele. Muuhulgas tuleb selgitada, kas Ujula tn praegusel koridoril võib  olla roll rohevõrgustiku edasisel, üldplaneeringu tasandiga võrreldes võrgustiku detailsemal, planeerimisel ja erinevate ökosüsteemiteenuste pakkumisel arvestades üldplaneeringuga määratud elanike tulevast arvu piirkonnas

1.5.1.2. mõju pinnasele, pinna- ja põhjaveerežiimile

1.5.1.2. mõju kaitsealuste taimeliikide püsielupaigale ja teistele kaitsealuste taimeliikide kasvutingimustele

1.5.1.3. mõju kõrghaljastusele

1.5.1.4. mõju maastikule

1.5.1.5. mõju looduskaitse üksikobjektidele, kultuuriväärtuslikele objektidele

1.5.1.6. kumulatiivsed mõjud.

**1.5.2. Ujula tn piirkonna liikuvuse modelleerimine ja analüüs**

Töö ülesanne on hinnata  p. 1.4 toodud võimalike variantlahenduste, sh. kirjeldatud lahenduste mõju piirkonna liiklustingimustele ja modaaljaotusele.

**1.5.2.1. Lähenemise kirjeldus:**

1.5.2.1.1. Autoliikluse modelleerimisel arvestada  piirkonnas olemas olevast ja kavandatavast hoonestusest tuleneva liikumisnõudlusega.

1.5.2.1.2. Modelleerimisel lähtuda väheneva autokasutusega stsenaariumist (Tartu energia- ja kliimakava modaaljaotuse eesmärkide järgi) aastani 2040.

1.5.2.1.3. Läbilaskvusarvutusi tõlgendada kooskõlas Tartu strateegilistele liikuvuseesmärkidega.

1.5.2.1.4. Analüüsis tuleb läbivalt järgida tekitatud liikluse/autokasutuse nõudluse (ing. k. ‘induced demand’) printsiipi.

1.5.2.1.5. Modelleerimisel arvestada Kvissentali tee-Aruküla tee ringristmikuga.

**1.5.2.1.6. Autoliikluse** modelleerimiseks kasutada kaasaegset tarkvara, mis arvestab inimeste ja töökohtade paiknemisega, põhineb OD-maatriksil ning suudab autoliikluse mahte ja ristmike läbilaskvusi kvaliteetselt visualiseerida.

**1.5.2.2. Ülesanded:**

1.5.2.2.1. Modelleerida piirkonna autoliikluse vooge ja ristmike läbilaskvusi p. 1.4 toodud võimalike variantlahenduste, sh. kirjeldatud lahenduste osas 2040. aasta perspektiivis.

1.5.2.2.2. Hinnata erinevate stsenaariumite mõju piirkonna modaaljaotusele lähtuvalt kaasaegsetest liikuvusalastest teadmistest.

1.5.2.2.3. Hinnata erinevate stsenaariumite ühilduvust Tartu strateegiliste liikuvuseesmärkidega (energia- ja kliimakavast).

1.5.2.2.4. Hinnata Tartu linna üldplaneeringus toodud jalgrattateede võrgu toimimist erinevate stsenaariumite realiseerumise korral ja teha vajadusel ettepanekud selle täpsustamiseks.

1.5.2.2.5. Hinnata iga stsenaariumi investeeringuvajadust.

**1.5.3. Mõju inimese tervisele ja heaolule**

Hindamise eesmärk on anda üldplaneeringus teostatud hindamisega võrreldes detailsem ja kohakesksem hinnang kehtiva ja pakutavate lahendusvariantide kohta järgnevate võimalike mõjude osas:

1.5.3.1. mõju inimese tervisele ja heaolule mürataseme ja õhusaaste suurenemise tõttu (kasutada analooge olemasolevate, vastavate parameetrite ja liikluskoormusega tänavate vastavatest näitajatest ja sellekohasest graafilisest väljundist)

1.5.3.2. jäätmetekke ja -käitlusest tingitud mõjud

1.5.3.3. visuaalne mõju

1.5.3.4. mõju kohaliku elu arengule

1.5.3.5. mõju inimese tervisele, heaolule ja varale Emajõest tingitud üleujutuste tõttu.

**1.6. Töö koostajate kvalifikatsioon**

1.6.1. Punktide 1.5.1 ja 1.5.3. koostaja peab omama kehtivat KMH litsentsi. Hindaja/te nimed ja lühitutvustused lisada pakkumisele.

1.6.2. Punkti 1.5.2. koostaja peab olema kogemustega ekspert, kellel on viimase 5 aasta jooksul kogemus liikuvuse ja linnaruumi omavaheliste seoste analüüsimisel. Eksperdi/de nimed ja lühitutvustus lisada pakkumisele.

1.6.3. p. 1.4 nimetatud terviksisendi variantlahenduste koostaja peab omama ruumilise keskkonna

planeerija, tase 7 kutset. Planeerija/te nimed ja lühitutvustused lisada pakkumisele.

**2. Töö esitamine**

2.1. Töö vorminõuded

2.1.1. Töö esitatakse aruandena, mis koosneb seletuskirjast, joonistest, illustratsioonidest ja

andmekogudest. Tööga koos esitatakse kokkuvõttev esitlus koostatud töö kohta Microsoft

PowerPoint (.pptx) formaadis.

2.1.2. Töö esitada paberkandjal kolmes eksemplaris ja digitaalselt.

2.1.3. Seletuskiri esitada .doc ja .pdf formaadis.

2.1.4. Joonised esitada .pdf formaadis, kus erinevad andmekihid on sisse- ja väljalülitatavad.

2.1.4. Joonised esitada .pdf formaadis, kus erinevad andmekihid on sisse- ja väljalülitatavad.

Joonised esitatakse kirjanurgas näidatud mõõtkavas.

2.1.5. Töövõtja esindaja peab osalema võimalikel aruteludel ja tutvustama tehtud tööd.

2.1.6. Töö koostamiseks väljastab tellija vajadusel informatiivseid väljavõtteid Geoarhiivis

registreeritud geodeetilistest töödest, kehtestatud ning koostamisel olevatest detailplaneeringutest

ja Tartu linna asustusüksuse piires olemasoleva M 1:2000 aluskaardi. Töö vormistamiseks tuleb

kasutada Maa-ameti geoportaalis olevaid avalikke andmeid (Maa-ameti kaart, ortofoto jm). Töö

esitada L-EST97 koordinaatsüsteemis ja EH2000 kõrgussüsteemis.

2.2. Töö esitamise tähtajad

2.2.1. Töö võib esitada jooksvalt ülevaatamiseks ja ettepanekute tegemiseks.

2.2.2. Lõplik seletuskiri, joonised ja andmekogu tuleb esitada 15………………………….2022. a.

**3. Pakkumuse vormistamine ja esitamine**

3.1. Digitaalselt allkirjastatud pakkumus esitada Tartu Linnavalitsuse Ruumiloome osakonnale e-posti aadressile rlo@tartulv.ee hiljemalt …... veebruariks 2022. a kell 11.00.

Hinnapakkumise tegemisel peab pakkuja arvestama võimalikku hindade tõusu, tööjõukulude

kasvu jms lepingu täitmise käigus muutuda võivaid asjaolusid. Hind ei või olla pakkumuse

esitamise ega hankelepingu kehtivuse ajal tingimuslik ega sõltuda inflatsioonist, valuutakursi

muutustest jms asjaoludest. Hind peab sisaldama kõiki pakkumuse ettevalmistamise ja

esitamisega ning hankelepingu täitmisega seotud kulutusi.

3.2. Pakkumusele lisada töö koostamise eest vastutav isik (nimi, amet, kontaktandmed).

3.3. Eduka pakkumuse valiku aluseks on madalaim hind. Pärast eduka pakkumuse

väljaselgitamist teeb Tartu linn eduka pakkumuse esitanud pakkujale ettepaneku sõlmida

töövõtuleping. Töö eest tasumine toimub ühe maksena pärast töö vastuvõtmist tellija poolt.

3.4. Juhul kui pakkumused ületavad töö eeldatavat maksumust, lükkab Tartu linn kõik

pakkumused tagasi.

3.5. Pakkumus peab olema jõus vähemalt 60 päeva.

3.6. Pakkumus peab olema koostatud eesti keeles.